[{"text_idx": "#000002", "text": "Kuidas Sina saad aidata Ukraina loomi?"}, {"text_idx": "#000004", "text": "Iga aastaga suureneb kajakate arv linnades. Tegemist ei ole enam vaid merea\u0308a\u0308rsete linnade probleemiga, vaid kajakad on jo\u0303udnud juba ka sisemaale. U\u0308heks po\u0303hjuseks, miks kajakas linna tuleb, on heade pesitsuspaikade rohkus. Kajakas pesitseb hea meelega ko\u0303rgete hoonete katustel. Katused on lindude jaoks kohad, kus keegi neid segamas ei ka\u0308i ning toiduotsingutel mo\u0303ned kilomeetrid ringi lennata ei ole samuti kuigi suur probleem."}, {"text_idx": "#000006", "text": "Kui kajakas on aga siiski katusele pesa teinud ning munad munenud, ei tohi teda enam segada. Pesitseva linnu ha\u0308irimine on seadusega keelatud!"}, {"text_idx": "#000007", "text": "Kajakapojad vo\u0303ivad lahkuda pesast va\u0308ga noorena. Kohati kukuvad nad katuseservalt alla aga ka paaripa\u0308evastena. Usinad linnuvanemad ei ja\u0308ta oma lapsi ripakile vaid toidavad neid ka maas edasi. Toitmine toimub varahommikul ning iluso\u0303htul nii, et ka kohalikud elanikud ei pruugi seda ta\u0308hele panna. See aga ei ta\u0308henda, et linnupoeg oleks mahaja\u0308etud vo\u0303i ha\u0308das. Inimese ka\u0308est lisatoitu linnupojad ei vaja. Tihti pikendab see linnupoegade lennuvo\u0303imetuse aega, sest liiga paks lind ei suuda lennata. Tervele kajakapojale la\u0308henedes laseb ta kuuldavale ha\u0308dakisa ning u\u0308levaltpoolt ja\u0308rgneb sellele kiirelt so\u0303nnikurahe vo\u0303i tugevad nokahoobid. Selle vastu kahjuks midagi teha ei saa. Linde tappa, vigastada vo\u0302i kuskile viia ei tohi! Lihtsam on probleemi ennetada ja maja katus korras hoida!"}]